ફિલ્મ જોયા પછી એવુ જરૂર લાગે ફિલ્મ કરતા તેનો પ્રચાર વધારે સારો હતો.સાવ બકવાસ ગણાવી શકાય તેવી આ ફિલ્મ રેખા જેવી દિગ્ગજ અભિનેત્રીએ કેવી રીતે સાઈન કરી તે પણ એક મોટો પ્રશ્ન છે.આ ફિલ્મમાં રેખા ભારતીના પાત્રમાં છે.જેણે આખી જીંદગી પોતાના પતી આર.કેની સાળ સંભાળ રાખી છે.સમયની સાથે ભારતીનો પરિવાર પોતાના કામમાં ડૂબી જાય છે.અને બધા એવુ જ માને છે કે ભારતી એટલે કે રેખાની જગ્યા માત્ર કિચનમાં છે.ભારતીને તેનો પરિવાર જૂના જમાનાની સ્ત્રીમાં ગણી નાંખે છે અને ઘણીવાર તેનુ અપમાન કરી બેસે છે.ત્યારબાદ ફિલ્મમાં એન્ટ્રી થાય છે ભારતીના ભાણીયા મનની.શરમન જોશી મનના પાત્રમાં છે.મનથી પોતાની નાની ઉપેક્ષા જોઈ શકાતી નથી.બધાની આંખો ખોલવા માટે તે એક પ્લાન ઘડે છે.તેનો પ્લાન એ હોય છે કે તે પોતાની નાનીને મોડલ બનાવશે.ત્યારબાદ રેખા પણ નવા લૂકમાં જોવા મળે છે.મન ભારતી ભાટિયા એટલે કે રેખાના મનમાં સ્વાભિમાન જગાવે છે.મન પરિવારમાં રેખાની જગ્યાને ફરીથી બેઠી કરે છે.